open-index/open-wikipedia-markdown huggingface dataset:
Էմիլի Հովի

**Էմիլի Բոսհարդ Հովի** (, ), նորվեգացի ֆուտբոլիստուհի, որը հանդես է գալիս հարձակվողի դիրքում Նորվեգական «AS Roma» ակումբում և Նորվեգիայի կանանց հավաքականի կազմում։

## Ակումբային կարիերա
Էմիլի Խովին սկսել է ֆուտբոլով զբաղվել Նորվեգական «Ստաբեք» ակումբում, իսկ 2008 թվականին միացել է «Ռյոային», որի կազմում Թոփսերիենում խաղացել է մինչև 2012 թվականը։ 2013-2016 թվականներին հանդես է եկել լիգայի մեկ այլ՝ «Կվիններ» ակումբում։

2016 թվականի հոկտեմբերի 31-ին Էմիլի Հովին պայմանագիր է կնքել ամերիկյան «Բոստոն Բրեյքերս» ակումբի հետ, որը Կանանց ֆուտբոլի ազգային լիգայի անդամ է։ 2017 թվականի օգոստոսին Հովին և «Բոստոն Բրեյքերսը» խզել են պայմանագիրը փոխադարձ համաձայնությամբ, որպեսզի ֆուտբոլիստը կարողանա վերադառնալ հայրենիք, որը կարոտում էր։ Նույն տարվա օգոստոսի 15-ին հայտնի է դարձել, որ Հովին կրկին խաղալու է «Կվինների» կազմում։

## Կարիերան հավաքականում
Էմիլի Հովին Նորվեգիայի հավաքականում նորամուտը նշել է 2010 թվականին և նրա կազմում մասնակցել է 2011 թվականի աշխարհի առաջնությանը Գերմանիայում՝ գոլ խփելով խմբային փուլի՝ Հասարակածային Գվինեայի դեմ խաղում, որը տեղի է ունեցել հունիսի 29-ին։ Նա մասնակցել է նաև 2011 թվականի Եվրոպայի մինչև 19 տարեկանների առաջնության ընտրական մրցաշարին, սակայն չի հրավիրվել մասնակցելու այդ մրցաշարի եզրափակիչ փուլին այն պատճառով, որ արդեն ներգրավված է եղել Նորվեգիայի գլխավոր հավաքականում։

Հովին Շվեդիայում կայացած կանանց Եվրոպայի 2013 թվականի առաջնության ժամանակ ընդգրկված է եղել Նորվեգիայի հավաքականի կազմում բրա գլխավոր մարզիչ վետերան Էվեն Պելերուդի կողմից։ Նորվեգացիներն այս մրցաշարում հասել են եզրափակիչ, որտեղ նվազագույն հաշվով պարտվել են Գերմանիային Ֆրենդս Արենա ստադիոնում։ Հովին այդ հանդիպումն անցկացրել է պահեստայինների նստարանին։ Նա նաև հանդես է եկել ազգային հավաքականի կազմում 2015 թվականի աշխարհի առաջնությունում։

## Վիճակագրություն

## Ձեռքբերումներ
«Ռյոայի» կազմում Հովին երեք անգամ նվաճել  է Նորվեգիայի գավաթը 2008, 2009 և 2010 թվականներին, ինչպես նաև երեք անգամ դարձել է Նորվեգիայի չեմպիոն 2009, 2010 և 2011 թվականներին։

## Ծանոթագրություններ

## Արտաքին հղումներ
* 
* Էմիլի Հովիի էջը Նորվեգիայի ֆուտբոլի ասոցիացիայի կայքում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Նորվեգացի կին ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Աբազգներ

**Աբազգներ** (, , ), Աբխազիայի արևմտյան տարածաշրջանում բնակված հնագույն ցեղ, ի սկզբանե ապրել են Ափսիլիայից հյուսիս (ներկայիս՝ Օչամչիրայի շրջան)։

## Պատմություն
[thumb|300px|[Աբազգիան՝ 780 թվականին։]]
Նրանց մասին հիշատակում են Պլինիոս Ավագը, Ստրաբոնը և Արիանոսը։ 6-րդ դարի բյուզանդացի պատմիչ Պրոկոպիոս Կեսարացին գրել է, որ նրանք ռազմատենչ էին, պաշտում էին ծառերի աստվածներին և ներքինիներ էին տրամադրում Հուստինիանոս Աի արքունիքին։ 550 թվականին Լազական պատերազմի ժամանակ Աբազգները ապստամբում են Բյուզանդական կայսրության դեմ և օգնության կանչում Սասանյաններին։ Սակայն գեներալ Բեսսասը ճնշում է ապստամբությունը։ 6-րդ դարում Աբազգները տեղափոխվում են հյուսիս և գրավում Գումիստա և Բզիբ գետերի միջև ընկած տարածքը, իսկ նրանցից հյուսիս ապրում էր մեկ այլ ցեղ՝ սանիգները։ Արիանոսի ժամանակներում նրանք ապրում էին Աբազգուս գետի ափին, ներկայումս անհայտ գետ, որը թափվում է Եվքսին։ 10-րդ դարի բյուզանդական մատենագիր Հովսեփ Գենեսիոսը հաղորդում է, որ 820 թվականին աբազգները մասնակցել են Բյուզանդիայի արևելյան շրջաններում բռնկված և Թովմա Գազիրացու կողմից գլխավորած հակաֆեոդալական ապստամբությանը, որին մասնակցել են նաև մի շարք այլ ժողովուրդներ՝ արաբներ, հնդիկներ, ասորիներ, մարեր, զեխեր, իբերներ, կաբիրներ, սլավներ, հոներ, վանդալներ, գետեր, լազեր, ալաններ, խալդեր, հայեր և այլն։ Թոմվայի գլխավորած ապստամբական բանակը գրավում է ամբողջ արևելքը, իսկ հետո անցնում Թրակիա և փորձում գրոհով տիրանալ Կոստանդնուպոլսին։

## Ծագում
Ժամանակակից պատմագիտության մեջ վիճելի հարց է աբազգների ազգային պատկանելությունը։ Որոշ աղբյուրներ նրանց համարում են աբխազական, իսկ մյուսները՝ վրացական ցեղեր։

## Ծանոթագրություններ

Կատեգորիա:Աբխազիայի պատմություն
Կատարյալ մատ

**Կատարյալ մատ**, շախմատում և շախմատային կոմպոզիցիայում՝ ճիշտ մատի տարատեսակ։ Կատարյալ մատին մասնակցում են խաղատախտակի վրա գտնվող բոլոր խաղաքարերն ու զինվորները, իսկ գրոհի ենթարկված արքայի շուրջ բոլոր ազատ դաշտերը մրցակցի հարվածի տակ են ուղիղ մեկ անգամ կամ զբաղված են սեփական խաղաքարերով կամ զինվորներով։

Ամերիկայի Միացյալ Նահանգներում լույս է տեսնում *The Ideal Mate Review* ամսագիրը, որը մասնագիտացած է կատարյալ մատով ավարտվող շախմատային կոմպոզիցիաներում։

## Տես նաև
* Մաքուր մատ
* Խնայողական մատ
* Ճիշտ մատ

## Ծանոթագրություններ

## Գրականություն
* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 181. — 621 с. — 100 000 экз. — ISBN 5-85270-005-3.
* Словарь терминов шахматной композиции / М. Б. Басистый. — К.: Книга, 2004. — С. 145. — 624 с. — ISBN 966-96424-0-1.

Կատեգորիա:Բնօրինակում անաղբյուր հոդվածներ
Կատեգորիա:Շախմատային եզրույթներ
Կատեգորիա:Շախմատային մատեր
Ստինա Բլաքստենիուս

**Էմմա Ստինա Բլաքստենիուս** (, ), շվեդ ֆուտբոլիստուհի, «Հեկեն» ակումբի և Շվեդիայի հավաքականի հարձակվող։

## Ակումբային գործունեություն
Բլաքստենիուսն սկսել է իր գործունեությունը «Վադստենա» ակումբում։ 2012 թվականին հանդես է եկել 3-րդ դիվիզիոնի ակումբի համար, խփել է 38 գոլ և դարձել լավագույն ռմբարկուն։ Առաջադրվել է  Էստերգյոտլանդի տարվա լավագույն ֆուտբոլիստուհի կոչման համար։ 2013 թվականին հանդես է եկել «Լինչյոպինգ» ակումբում, առաջին մրցաշրջանը նշանավորվել է 8 գոլերով և 3 գոլային փոխանցումներով։ 2014 թվականի հունվարին ևս երեք տարով երկարաձգել է պայմանագիրն ակումբի հետ, որը լրանալուց հետո տեղափոխվել է ֆրանսիական «Մոնպելյե»՝ կնքելով եռամյա պայմանագիր։

## Գործունեություն հավաքականում
Մինչև 19 տարեկան աղջիկների Շվեդիայի հավաքականի կազմում Բլաքստենիուսը հանդես է եկել Եվրոպայի 2015 թվականի առաջնության ժամանակ և հավաքականի հետ դարձել է Եվրոպայի չեմպիոն, ինչպես նաև 6 խփած գոլերով դարձել է լավագույն ռմբարկուն (դրանցից երկուսը նա խփել է Իսպանիայի դեմ եզրափակիչ խաղում, որն ավարտվել է 3։1 հաշվով հօգուտ Շվեդիայի)։ Հիմնական կազմում առաջնախաղը եղել է 2015 թվականի հոկտեմբերի 27-ին՝ Դանիայի դեմ խաղում (1։0)։ 2016 թվականի ապրիլի 8-ին Պոպրադում Ստինան խփել է իր առաջին գոլը Սլովակիայի դեմ խաղում։ Ռիո դե Ժանեյրիոյի օլիմպիադայում Ստինան աչքի է ընկել երկու գոլով ԱՄՆ-ի և Գերմանիայի դեմ խաղերում՝ հավաքականի հետ նվաճելով արծաթե մեդալ։

2019 թվականի աշխարհի առաջնության ժամանակ, որն անցկացվել է հունիսին Ֆրանսիայում, Ստինան 1/8 եզրափակչի Կանադայի դեմ խաղում խփել է միակ գոլը և արդյունքում հավաքականը դուրս բերել քառորդ եզրափակիչ (1։0)։ Քառորդ եզրափակչում Գերմանիայի դեմ խաղում խփել է գոլ, իսկ նրա թիմը հաղթանակ է տարել 2:1 հաշվով և դուրս եկել կիսաեզրափակիչ։
### Հավաքականի կազմում գոլեր

## Նվաճումներ
### Ակումբային
* Շվեդիայի չեմպիոն՝ 2016 («Լինչյոպինգ»)
* Շվեդիայի գավաթակիր՝ 2013/2014, 2014/2015 («Լինչյոպինգ»)

### Հավաքականի կազմում
* Եվրոպայի մինչև 19 տարեկանների չեմպիոն՝ 2015
* Օլիմպիական խաղերի արծաթե մեդալակիր՝ 2016

## Ծանոթագրություններ

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Կանանց ֆուտբոլի հարձակվողներ
Կատեգորիա:Մոնպելիեի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Ֆրիկո

**Ֆրիկո** ( Ֆրիուլիերեն՝ fricò), Ֆրիուլիի ավանդական ճաշատեսակ, Իտալիայի հյուսիս արևելքում, որը բաղկացած է հիմնականում հալված պանրից և, ցանկության դեպքում, այլ բաղադրիչներից, ինչպիսիք են կարտոֆիլը, սոխը։ Ֆրիկոն ի սկզբանե պատրաստվում էր աղքատ շրջաններում՝ որպես պանրի կեղևը մշակելու միջոց։ Ուտեստի երկու հայտնի տարբերակ կա՝ մեկը փափուկ և հաստ, սովորաբար մատուցվում է կտրատած, իսկ մյուսը՝ բարակ ու խրթխրթան, որը կարելի է օգտագործել որպես կողմնակի խավարտ կամ որպես նախուտեստ։ Թեև փափուկ տարբերակն ունի երկար ավանդույթ, սակայն բարակ տարբերակի պատմությունը վիճելի է։

## Պատմություն
Ֆրիկոյի առաջին բաղադրատոմսերը թվագրվում են մոտ 1450 թվականին և նկարագրված են մաեստրո Մարտինո դա Կոմոն՝ Ակվիլեյայի պատրիարքի Կամերլենգոյի խոհարարի կողմից, իր «De Arte Coquinaria» ստեղծագործություններում։

Ֆրիկոն ներկա է գրեթե բոլոր ֆրիուլյան փառատոներին և տոնական խնջույքներին, բայց նրա համար կան նաև մի քանի հատուկ միջոցառումներ. մեկը  Կարպակո դի Դինյանոում (այսպես կոչված Sagre dal frico) և Ֆլաիբանոում (A tutto frico փառատոն), որտեղ նրանք նույնպես պատրաստվում են։ տիպիկ տեղական կծու բուսական տարբերակ։ Frico-ն շատ տարածված է ռեստորաններում և լեռնային տնակներում, այնքան, որ Ստրասոլդոյում, Չերվինյանո դել Ֆրիուլիում, 1996 թվականից գործում է «Ֆրիխերիա», որն առաջարկում է ֆրիկոների 24 տեսակ՝ սկսած դեղաբույսերի բաղադրատոմսերից, խաշած մսից մինչև քաղցր։ մրգերով կամ մեղրով։

Ավանդաբար, սառը պոլենտայով խրթխրթան ֆրիկոն փայտահատի տիպիկ կերակուր էր, որը կատարյալ էր ցուրտ Ալպիական լեռներում ծանր աշխատանքի համար։

Ֆրիկոն նմանություն ունի ալպիական մեկ այլ ուտեստի՝ ռյոշտիի հետ։

## Խոհարարություն
### Փափուկ ֆրիկո
մինի|Ֆրիկոյի բաղադրիչները
Փափուկ ֆրիկո, որը պատրաստվում է բարձր յուղայնությամբ պանրով, սովորաբար Մոնտասիո, հաճախ կարտոֆիլով և սոխով, կամ ընտրովի այլ բանջարեղենով (ցուկկինի, պրաս, սպանախ), որը հիշեցնում է տապակ կամ օմլետ։ Կարտոֆիլն ու սոխը կտրատելուց հետո տապակվում են ձեթով մեծ տապակի մեջ։ Այնուհետեւ թավայի մեջ ավելացնում են հավասար քանակությամբ քերած պանիր։ Խառնուրդը սեղմում են թավայի մեջ, որպեսզի ստացվի բարակ կարկանդակ։ Տապակվում է մի կողմից, մինչև պանիրը հալվի և դառնա խրթխրթան ու ոսկեգույն։ Զգուշորեն շրջելուց հետո ֆրիկոն մյուս կողմից կարմրում է։

Մինչ Մոնտասիոն տիպիկ ֆրիկո պանիր է, այլ պանիրներ, ինչպիսիք են Ասիագո պանիրը կամ նույնիսկ պանրի խառնուրդները, կարող են օգտագործվել։

Այն կարելի է մատուցել պոլենտայի և կարմիր գինու հետ։

### Բարակ ֆրիկո
մինի|Բարակ ֆրիկո
Երկրորդ տարբերակի համար քերած պանրի բարակ շերտը դնում են թավայի կամ ջեռոցի մեջ և եփում այնքան, մինչև դառնա ճկուն և մի փոքր փխրուն, ինչպես չիփսերը։ Մինչ ֆրիկոն տաք է, այն կարելի է դնել զամբյուղների, բաժակների կամ այլ դեկորատիվ ձևերի մեջ՝ ձևավորելու համար։.

## Ծանոթագրություններ

## Աղբյուրներ
* Gabriele Pressacco, L'alimentazione e la cucina, in Nuove lezioni di lingua e cultura friulana, a cura di Federico Vicario, Societat filologjiche furlane, 2006.
* Фрико с картофелем и луком
* Николаева Ю. Главный секрет итальянской кухни от Пьемонта до Сицилии.

Կատեգորիա:Իտալական խոհանոց
Կատեգորիա:Խավարտներ
Կատեգորիա:Նախուտեստներ
Կատեգորիա:Պանրով ուտեստներ
Կատեգորիա:Տապակած ուտեստներ
Կատեգորիա:Կարտոֆիլով ուտեստներ
Արևի պես պայծառ մոմը

**«Արևի պես պայծառ մոմը»** (), 1986 թվականի խորհրդային գեղարվեստական ֆիլմ, որը նկարահանել է ռեժիսոր Լուցիա Լոչմելեն Վիա Ուպմալեի մանկական պատմվածքների մոտիվներով։

## Սյուժե
Ֆիլմի գլխավոր հերոսը Յուրիսն է, որը շատ ուշադիր և զգայուն տղա է։ Նա ապրում է Լատվիայի գյուղերից մեկում։ Տեղի բնակիչները երեխային համարում են անուղղելի չարաճճի։ Իր ընկերոջ՝ Մորիսի հետ նա մշտապես նորանոր չարաճճիություններ է հորինում։ Նրա մոր հետ պատրաստվում է ամուսնանալ հորեղբայր Յանիսը։ Հարևանի աղջիկը՝ Ագիան, վախենում է, որ հարսանիքից հետո նրանք կմեկնեն քաղաք և իրենց հետ կտանեն նաև Յուրիսին։

Տղան անտառում շատ գեղեցիկ ծաղիկ է գտել և երազում է այն նվիրել նորապսակներին։ Նա խնամում է ծաղիկը և իր ընկերոջ հետ պահպանում է այն վայրի գազաններից։ Բայց ամենադժվարն այն է, որ գաղտնի պահի նվիրական տեղը, որպեսզի հարսանիքից առաջ «Արեգակնային մոմի» մասին ոչ մեկը չիմանա։

## Դերերում
* Գատիս Ռեպելիս – *Յուրիս
* Մարիս Ստրելիս – *Մարիս
* Էլլա Օշա – *Ագիա
* Բայբա Բումբիերե – *Աննա
* Գ. Գրիվա – *Յուրիսի մայրը
* Յուրի Բարտկևիչ – *հորեղբայր Յանիս 
* Ի. Թոմփսոնե – *Մարիսի տատը
* Էդգար Սուկուրս – *տրակտորիստ
* Յանիս Յարանս – *Սկրաստինշ
* Բոլեսլավ Ռուժս – *էպիզոդ

## Նկարահանող խումբ
* Սցենարի հեղինակ՝ Ալվիս Լապինշ
* Ռեժիսոր՝ Լուցիա Լոչմելե
* Օպերատոր՝ Ռայմոնդս Ռիտումս
* Նկարիչ՝ Իևա Ռոմանովա
* Կոմպոզիտորներ՝ Իմանտս Կալնինշ, Մարտինշ Բրաունս

## Մրցանակներ
* 1986 – ուսանողական ֆիլմերի միջազգային մրցույթի մրցանակ
* 1986 – «Մեծ Կրիստապ» ազգային մրցանակ, տարվա լավագույն ֆիլմի և լավագույն ռեժիսորի համար

## Ծանոթագրություններ

## Արտաքին հղումներ
* «Արևի պես պայծառ մոմը» kino-teatr.ru կայքում
* «Արևի պես պայծառ մոմը» ltv1.lv կայքում 
* Հատված «Արևի պես պայծառ մոմը» ֆիլմից youtube.com կայքում

Կատեգորիա:1986 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Հանգամանքների զուգադիպում

«**Հանգամանքների զուգադիպում**» (), 1987 թվականի խորհրդային գեղարվեստական ֆիլմ, որը նկարահանել է ռեժիսոր Վիա Բեյներտը Վիկտորյա Տոկարևայի սցենարով Ռիգայի կինոստուդիայում։

## Սյուժե
Երիտասարդ դերասանուհի Վիկտորյա Բերգսը, սպասելով դերի կինոյում, զբաղվում է մուլտֆիլմերի հնչյունավորմամբ։ Նրա կյանքում վրա է հասնում ոչ լավագույն փուլը. մոր հետ մանր վեճերին, ամուսնու հետ իրար չհասկանալուն և մյուս բոլոր ձախորդություններին ավելանում է դստեր հիվանդության մասին լուրը։ Կատարված անալիզները ցույց են տալիս երիկամային պաթոլոգիա, բայց վերջնական ախտորոշման համար անհրաժեշտ է հետազոտություն անցնել կլինիկայում։

Քաղաքային հիվանդանոցի բժիշկների անտարբեր վերաբերմունքն աղջկա ծնողներին ստիպում է օգնություն փնտրել այլ տեղ։ Կինոստուդիայի գործընկերները խորհուրդ են տալիս դիմել պրոֆեսոր Յանսոնին՝ երիկամների մանկական հիվանդությունների լավագույն մասնագետներից մեկին։

Ներկայանալով որպես ռադիոյի լրագրող՝ Վիկտորյան փորձում է որակյալ խորհրդատվության հասնելու միջոց գտնել։ Բժիշկը սիրահարվում է գրավիչ դերասանուհուն և հիասթափվում է՝ լսելով նրա խոստովանությունը։ Չնայած ծագած թյուրիմացությանը՝ նա պատրաստակամությամբ զննում է երեխային և, ի ուրախություն մոր, հայտնում է, որ ոչ մի լուրջ հիվանդություն չկա։

## Դերերում
* Ինգեբորգա Դապկունայտե – *Վերոնիկա Բերգս
* [[Լեմբիտ Ուլֆսակ]] – *Նիկոլայ Յանսոնս
* Սաուլյուս Բալանդիս – *Վերներ Բերգս
* Անտրա Լիեդսկալնինյա – *Վերոնիկայի մայրը
* Մադարա Շմատե – *Վիտա
* Յուլլե Կալյուստե – *Նինկա
* Ռուդոլֆ Պլեպիս – *Ռոբերտ
* Կոստաս Սմորիգինաս – *Ռոլանդ
* Ուլդիս Վազդիկս – *Յուլիան
* Յուրիս Լիսներս – *Ռիխարդ
* Ռեգինա Ռազումա – *Յանսոնի կինը
* Ձիդրա Ռիտենբերգ – *պրոֆեսոր
* Գունարս Ցիլինսկի – *կինոստուդիայի տնօրեն
* Բորիս Ախանով – *տեղամասային բժիշկ
* Սվետլանա Բլես – *Սիլվիա
* Լեոնս Կրիվանս – *տաքսու վարորդ
* Պետերիս Լիեպինշ – *ուղեկից
* Միրձա Մարտինսոնե – *դերասանուհի
* Նինա Նեզնամովա – *Մարթա
* Ուլդիս Պուցիտիս – *հարևան շան հետ
* Ինեսա Սաուլիտե – ''բուժքույր

## Նկարահանող խումբ
* Սցենարի հեղինակ՝ Վիկտորյա Տոկարևա
* Բեմադրող ռեժիսոր՝ Վիա Բեյներտե
* Բեմադրող օպերատոր՝ Վալդեմար Եմելյանով
* Կոմպոզիտոր՝ Մարտինշ Բրաունս
* Բեմադրող նկարիչ՝ Վասիլի Մասս

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1987 ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Լորեն Ջեյմս

**Լորեն Ջեյմս** (, ), անգլիացի ֆուտբոլիստուհի, «Չելսի» կանանց ակումբի  կիսապաշտպան։

## Կենսագրություն
Նորամուտն «Արսենալի» կազմում նշել է 2017 թվականի սեպտեմբերի 29-ին։ 2017/18 թվականների մրցաշրջանում նա 5 հանդիպում է անցկացրել «Արսենալի» կազմում։

2018 թվականի հուլիսի 13-ին հայտնի է դարձել, որ Լորեն Ջեյմսը կդառնա երկրորդ լիգայում նոր ընդգրկված «Մանչեսթեր Յունայթեդ» ակումբի խաղացող։ Սեպտեմբերի 9-ին նա երկու գոլի հեղինակ է դարձել 2018/19 մրցաշրջանի առաջնության առաջին խաղում՝ «Ասթոն Վիլլա» կանանց ակումբի դեմ խաղում։ 2018 թվականի հոկտեմբերին նա ճանաչվել է կանանց առաջնության սեպտեմբեր ամսվա լավագույն խաղացող։

2021 թվականի հուլիսին նա ռեկորդային գումարով տեղափոխվել է Անգլիայի կանանց սուպերլիգայում հանդես եկող «Չելսի» ակումբ.։

Անգլիայի մինչև 17 տարեկանների կանանց հավաքականում Ջեյմսն իր նորամուտը նշել 2017 թվականի ապրիլին՝ ԱՄՆ֊ի հետ խաղում։ Նույն  թվականի հոկտեմբերի 14-ին Լատվիայի իրենց հասակակիցների դեմ խաղում նա կրել է թիմի ավագի թևկապը։ Այդ խաղում իր թիմը 10։0 հաշվով հաղթանակ է տարել։ Ջեյմսը դարձել է 4 գոլի հեղինակ։ Երեք օր անց նա ևս երկու գոլի հեղինակ է դարձել Սլովակիայի հավաքականի դեմ խաղում։

## Ընտանիք
Լորենի ավագ եղբայրը՝ Ռիս Ջեյմսը, «Չելսիի» երիտասարդական ակադեմիայի շրջանավարտ է։ Նրանց հայրը՝ Նայջելը, ՈՒԵՖԱ-ի արտոնագրված մարզիչ է, որը մարզել է Ռիսին և Լորենին։

## Ծանոթագրություններ

## Արտաքին հղումներ
* Էջը «Մանչեսթեր Յունայթեդի» կայքում

Կատեգորիա:Կանանց ֆուտբոլի հարձակվողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Անգլիայի հավաքականի ֆուտբոլիստներ
Միլենա Բերտոլինի

**Միլենա Բերտոլինի** (, ), իտալացի նախկին ֆուտբոլիստուհի։ Ներկայումս մարզում է Իտալիայի կանանց ֆուտբոլի ազգային հավաքականը։ Այդ պաշտոնն ստանձնել է 2017 թվականի օգոստոսին՝ փոխարինելով Անտոնիո Կաբրինիին։ Նրա ղեկավարությամբ հավաքականը կարողացել է հաղթահարել աշխարհի կանանց 2019 թվականի առաջնության որակավորման փուլը, 20 տարվա ընդմիջումից հետո մասնակցել եզրափակչ փուլի խաղերին և հասնել մինչև քառորդ եզրափակիչ՝ մեկ ութերորդ եզրափակիչում 2:0 հաշվով հաղթելով Չինաստանի թիմին։

## Մարզական նվաճումներ
### Որպես ֆուտբոլիստուհի
**Ռեջիանա** թիմի կազմում
* Իտալիայի կանանց ֆուտբոլի բարձրագույն խմբի առաջնության հաղթող - 1990–91
* Իտալիայի կանանց ֆուտբոլի գավաթի խաղարկության հաղթող - 1988–89
* Իտալիայի կանանց ֆուտբոլի Serie B առաջնության հաղթող - 1985–86

**Մոդենա** թիմի կազմում
* Իտալիայի կանանց ֆուտբոլի բարձրագույն խմբի առաջնության հաղթող - 1996–97, 1997–98
* Իտալիայի կանանց ֆուտբոլի սուպերգավաթակիր - 1997

**Անհատական ձեռքբերումներ**
* Իտալիայի ֆուտբոլի փառքի սրահ - 2018

### Որպես մարզիչ
**Ֆորոնի Վերոնա**  թիմի
* Իտալիայի կանանց ֆուտբոլի բարձրագույն խմբի առաջնության հաղթող - 2002–03
* Իտալիայի կանանց ֆուտբոլի սուպերգավաթակիր - 2002

**Ռեջիանա**  թիմի
* Իտալիայի կանանց ֆուտբոլի գավաթի խաղարկության հաղթող - 2009–10

**Բրեշիա**  թիմի
* Իտալիայի կանանց ֆուտբոլի բարձրագույն խմբի առաջնության հաղթող -  2013–14, 2015–16
* Իտալիայի կանանց ֆուտբոլի գավաթի խաղարկության հաղթող - 2014–15, 2015–16
* Իտալիայի կանանց ֆուտբոլի սուպերգավաթակիր - 2014, 2015, 2016

**Անհատական ձեռքբերումներ**
* «Ոսկե նստարան» (Panchina d'Oro) մրցանակ, որը սահմանված է Իտալիայի կանանց ֆուտբոլի բարձրագույն խմբի թիմերի լավագույն մարզչին խրախուսելու համար - 2007–08, 2008–09, 2009–10, 2013–14, 2014–15, 2015–16

## Ծանոթագրություններ

## Արտաքին հղումներ
** http://femminile.football.it/schedaallenatore.php?id_allenatore=300|titolo=Milena Bertolini|cid=Football.it
* http://www.calciobresciano.it/dilettanti/brescia-femminile/1150-modello-articolo-immagine-a-sinistra430.html|titolo=Cesari si affida a Milena Bertolini
* http://www.calciodonna.it/servizi/bertolini.htm|titolo=Bertolini

Կատեգորիա:Իտալացի կին մարզիչներ
Կատեգորիա:Իտալացի կին ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլ
Կատեգորիա:Կին մարզիչներ
Կատեգորիա:Կանանց ֆուտբոլի պաշտպաններ
Ալիչե Պարիզի

**Ալիչե Պարիզի** (, ), իտալացի ֆուտբոլիստուհի, «Ֆիորենտինա» ակումբի կանանց թիմի կիսապաշտպան։ Նախկինում խաղացել է իտալական «Տրենտո», «Բարդոլինո», «Տավանիակո», «Սասուոլո» թիմերում։ Ընդգրկվել է Իտալիայի ֆուտբոլի կանանց ազգային հավաքականում, որի կազմում իր նորամուտը նշել է 2007 թվականի հուլիսին՝ մասնակցելով Մեքսիկայի կանանց ազգային հավաքականի դեմ մրցախաղին։ Հաջորդ տարում Իտալիայի  մինչև 19 տարեկան աղջիկների ֆուտբոլի հավաքականի կազմում մասնակցել է Եվրոպայի՝ իր տարեկիցների առաջնությանը, նվաճել մայրցամաքի չեմպիոնուհու տիտղոսը, ընդ որում՝ եզրափակիչ հանդիպման ժամանակ դարձել է վճռորոշ գոլի հեղինակ։

Այնուհետև մասնակցել է Եվրոպայի կանանց 2009 թվականի առաջնության որակավորման և եզրափակիչ փուլերի մրցաշարերին, աշխարհի կանանց 2011 թվականի առաջնության և Եվրոպայի կանանց 2013 թվականի առաջնության որակավորման փուլերի խաղերին։

## Մարզական նվաճումներ
* Եվրոպայի մինչև 19 տարեկան աղջիկների ֆուտբոլի առաջնության հաղթող - 2008 թ.
* Իտալիայի կանանց ֆուտբոլի բարձրագույն խմբի առաջնության հաղթող - 2009 թ.՝ Վերոնայի «Բարդոլինո»-ի, 2017 թ.՝ «Ֆիորենտինա»-ի կազմում 
* Իտալիայի կանանց ֆուտբոլի գավաթի խաղարկության հաղթող - 2013  և 2014 թթ.՝ «Տավանիակո»-ի, 2017 և 2018 թթ.՝ «Ֆիորենտինա»-ի կազմում
* Իտալիայի կանանց ֆուտբոլի սուպերգավաթակիր - 2008 թ.՝ Վերոնայի «Բարդոլինո»-ի, 2018 թ.՝ «Ֆիորենտինա»-ի կազմում
* Ալիչե Պարիզին 2013 թվականին արժանացել է «Ոսկե աղջիկ» մրցանակի, որը սահմանված է Իտալիայի լավագույն ֆուտբոլիստուհուն խրախուսելու համար։

## Պատկերասրահ

File:UEFA13 IT 11 Parisi Alice 130721 ITA-GER 0-1 190441 5698.jpg|left|thumb|

File:Alice Parisi finale Coppa Italia 2015 01.JPG|thumb|

File:Alice Parisi finale Coppa Italia 2015 02 cropped.jpg|thumb|



## Ծանոթագրություններ

## Արտաքին հղումներ
* Alice Parisi *UEFA.com* կայքէջում (անգլերեն)
* Alice Parisi  UPC Tavagnacco ակումբի կայքէջում (իտալերեն)
* 
* Պրոֆիլը Femminile.football.it կայքէջում 
* Պրոֆիլը Soccerpunter կայքէջում 
* Պրոֆիլը Thefinalball կայքէջում 
* Պրոֆիլը Worldfootball կայքէջում 

Կատեգորիա:Իտալացի կին ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Սիրո մասին չենք խոսի

**«Սիրո մասին չենք խոսի»** (, ), 1988 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Անդրիս Կոլբերգսի «Առավոտյան մոտ ավտոմեքենայում» վեպի հիման վրա Ռիգայի կինոստուդիայում։

## Սյուժե
Նորապսակներ Բրիգիտայի և Ինդուլիսի ընտանեկան կյանքը նման է բազմաթիվ այլ զույգերի կյանքին, որի հիմնական խնդիրներն են սեփական տան բացակայությունը, երեխայի խնամքը և փողի հավերժական պակասը։ Բնակարանը հերթական անգամ փոխելուց հետո Բրիգիտան օգնության համար դիմում է Ֆրեդիսին՝ Ինդուլիսի պատանեկության ընկերոջը, որը վարչական պաշտոն է զբաղեցնում խոշոր արդյունաբերական ձեռնարկությունում։

Գործարանային փաստաթղթերի հետ կապված մանիպուլյացիաների արդյունքում պետությանը պատճառվել է նյութական վնաս։ Տեղի ունեցածի համար պատասխանատուն Բրիգիտան է, որին Ֆրեդիսը միտումնավոր աշխատանքի էր ընդունել պատասխանատու պաշտոնում։ Չնայած քննիչի օգնությանը՝ երիտասարդ կինը ստիպված է լինում մի քանի տարի անցկացնել ուղղիչ գաղութում։

Ազատ արձակվելուց հետո Բրիգիտան երազում է վրեժխնդիր լինել իր կոտրված ճակատագրի համար։ Հասկանալով, որ միևնույն ժամանակ սիրում և ատում է իր նախկին ամուսնուն, որն ամուսնալուծությունից հետո ապրում է նոր ընտանիքի հետ, Բրիգիտան անհաջող փորձ է կատարում արթնացնելու  հին զգացմունքները։ Նրանք հանդիպում են, բայց շուտով բաժանվում են արդեն ընդմիշտ։

## Դերերում
* Իլզե Ռուդոլֆ – *Բրիգիտա
* [[Մարիս Անդերսոնս]] – *Ինդուլիս
* Լիգա Կակտինյա – *Այա
* Ուլդիս Դումպիս – *Վիցկիս
* Հարի Սպանովսկիս – *Ֆրեդիս
* Վիզմա Օզոլինա – *ծանոթ
* Էդգար Սուկուրս – ''կնքահայր

## Նկարահանող խումբ
* Սցենարի հեղինակ՝ Էրիկ Լանս
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Ալվիս Մենգոլս
* Կոմպոզիտոր՝ Իմանտս Կալնինշ
* Բեմադրող նկարիչ՝ Պետերիս Ռոզենբերգս
* Հնչյունային օպերատոր՝ Գլեբ Կորոտեև
* Ռեժիսոր՝ Ա. Ժուկովսկի
* Օպերատոր՝ Գ. Կրիևս
* Կոստյումների նկարիչ՝ Սկայդրա Դեկսնե
* Նկարիչ-գրիմարար՝ Ռիմա Աբոլտինյա
* Խորհրդատու՝ Էգոնս Ռուսանովս
* Տնօրեն՝ Սարմա Մատվեկա

## Մրցանակներ
* «Մեծ Կրիստապ» կինոփառատոնի դափնեկիր «Լավագույն լիամետրաժ խաղարկային ֆիլմ» անվանակարգում (1988)։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Լիզա Ալբորգետտի

**Լիզա Ալբորգետտի** (, ), իտալացի ֆուտբոլիստուհի, Միլանի «Ինտեր» ակումբի կանանց թիմի կիսապաշտպան և ավագ։ Ընդգրկվել է Իտալիայի ֆուտբոլի կանանց ազգային հավաքականում։

## Ակումբային կարիերա
Ալբորգետտին 15 տարեկանից խաղացել է «Բրեշիա» ակումբի կանանց թիմում, որն այն ժամանակ հանդես էր գալիս [Իտալիայի ֆուտբոլի երկրորդ խմբի(Serie B) առաջնությունում։ Հաջորդ՝ 2009–10 մրցաշրջանում նաև Լիզայի ջանքերով թիմը իրավունք է նվաճել հանդես գալու կանանց բարձրագույն խմբի առաջնությունում, որտեղ Ալբորգետին դարձել է «Բրեշիա»-ի առաջին գոլի հեղինակ։ Այդ թիմի կազմում նա խաղացել է ութ տարի, մասնակցել շուրջ 200 հանդիպումների, դարձել Իտալիայի կրկնակի չեմպիոն, եռակի գավաթակիր ու նույնքան էլ սուպերգավաթակիր։ 2016 թվականի հունիսի 30-ին հայտարարվել է, որ Լիզա Ալբորգետտին տեղափոխվում է [Կիպրոսի Լիմասոլ քաղաքի «Ապոլլոն» թիմ։

2017 թվականի փետրվարին նա վերադարել է Իտալիա, նախ հանդես եկել Ատալանտայի «Մոձանիկա»-ում, որի կազմում խաղացել է մեկ մրցաշրջան, ապա՝ 2018–19 մրցաշրջանում տեղափոխվել Միլանի «Ինտեր» ակումբի նոր կազմավորված կանանց թիմ։

## Միջազգային կարիերա
Ալբորգետտին խաղացել է Իտալիայի մինչև 17 տարեկան աղջիկների, այնուհետև՝ մինչև 19 տարեկանների  հավաքականում, որի կազմում հանդես գալով՝ մեկական գոլ է խփել Ռուսաստանի և Բելգիայի թիմերին։ Իսկ Իտալիայի ֆուտբոլի կանանց ազգային հավաքականում իր նորամուտը նշել է 2013 թվականի մարտի 8-ին՝ մասնակցելով Նոր Զելանդիայի թիմի դեմ մրցախաղին։

## Մարզական նվաճումներ
;**Բրեշիա** թիմի կազմում
* Իտալիայի կանանց ֆուտբոլի բարձրագույն խմբի առաջնության հաղթող - 2014, 2016
* Իտալիայի կանանց ֆուտբոլի գավաթի խաղարկության հաղթող - 2012, 2015, 2016
* Իտալիայի կանանց ֆուտբոլի սուպերգավաթակիր - 2014, 2015, 2016

## Ծանոթագրություններ

Կատեգորիա:Իտալացի կին ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլի հարձակվողներ
Թերեոնի գլուխը

**«Տերեոնի գլուխը»** (), 1982 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Էրիկ Լանսի սցենարով Ռիգայի կինոստուդիայում։

Համամիութենական պրեմիերան կայացել է 1983 թվականի փետրվարի 14-ին Մոսկվայում։

## Սյուժե
Անտառապահն իր որդուն վիրահատած բժշկին հրավիրում է իր վերահսկողության տակ գտնվող անտառ՝ հանգստանալու և որսի գնալու։ Սակայն բժշկի համար պատրաստված վարազը պետի խնդրանքով ստիպված են լինում տալ անսպասելի ժամանած անտառտնտեսության պաշտոնյաներին։ Անտառապահը պատճառ է բերում անբարենպաստ եղանակը և առաջարկում է որսալ հարևան լիճ եկած վայրի սագերին։

Պարզվում է, որ առանց անհրաժեշտության սպանված թռչունները փոքրիկ Իվոյի մանկական խաղերի ընկերներն էին։ Առավոտյան արթնացած երեխան ի զորու չէ հասկանալ, թե ինչու է իր կողմից սագերի երամի թագավոր անվանված և հյուրերից մեկի կողմից Թերեոն կոչված սևագլուխ սագը մեկ գիշերվա ընթացքում դարձել սովորական որսորդական ավար։

## Դերերում
* Յուրիս Բարտկևիչ – *Ագրիս
* Անդա Ալբուժե – *Ռոտա
* Յանիս Եկաբսոնս – *Իվո
* Մարտինշ Վերդինշ – *Մարեկ
* Լեոնս Կրիվանս – *Գրիգալս
* Լիենե Կատկովսկե – *Զանե
* Ռուտա Վիտինյա – *Բայբա
* Վոլդեմար Կարպաչս – *Ալեքսեյ
* Զիգուրդս Նեյմանիս – *անտառապետ
* Զանե Յանչևսկա – *բուժքույր
* Վիզմա Կալմե – ''բուժքույր

## Նկարահանող խումբ
* Սցենարի հեղինակ՝ Էրիկ Լանս
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Դավիթ Սիմանիս
* Կոմպոզիտոր՝ Իմանտս Կալնինշ
* Բեմադրող նկարիչ՝ Իևա Ռոմանովա
* Հնչյունային օպերատոր՝ Ա. Պատրիկեևա
* Ռեժիսոր՝ Ա. Ժուկովսկի
* Օպերատոր՝ Վ. Եմելյանով
* Նկարիչ-գրիմարար՝ Ռ․ Աբոլտինյա
* Տնօրեն՝ Գ. Բլումենտալ

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կլավը՝ Մարտինի որդին

**«Կլավը՝ Մարտինի որդին»** (), 1970 թվականի խորհրդային գեղարվեստական ֆիլմ, որը նկարահանել է ռեժիսոր Օլգերտ Դունկերսը Ռիգայի կինոստուդիայում։

## Սյուժե
Բանակում ծառայելուց հետո Կլավ Վիկսնան վերադառնում է իր կոլտնտեսություն, որը հետպատերազմյան տարիներին կազմակերպել էր նրա հայրը՝ Մարտինը։ Տղան տրակտորիստ է աշխատում և ժամանակ առ ժամանակ կոնֆլիկտ է ունենում իր հարսնացուի հետ, որը երազում է քաղաքային կյանքի մասին, ապա եղբոր հետ, որը կարիերիստ է, ինչպես նաև բոլոր նրանց հետ, որոնք պատահաբար ընկնում են ձեռքի տակ։

Այսպես իրար հաջորդող վեճերը հանգեցնում են նրան, որ Կլավն սկսում է հարբեցողությամբ զբաղվել։ Նա սկսում է բացակայել աշխատանքից, և ի վերջո նրան տեղափոխում են դաշտային բրիգադ։ Վիրավորված Կլավը մեկնում է քաղաք և այնտեղ սկսում է նորմալ, սթափ կյանք։ Իսկ երբ մոր թաղման ժամանակ վերադառնում է տուն, հաստատապես որոշում է  ընդմիշտ մնալ։

## Դերերում
* Յուրիս Կամինսկիս – *Կլավ Վիկսնա
* Վելտա Լինե – *Իլզե
* Էլզա Ռաձինյա - Անցե
* Լիդիա Ֆրեյմանե – *Վալիա
* [[Լիլիտա Օզոլինիա]] – *Լասմա
* Միրզա Մոնիկա – *Լասմա
* Լիգա Լիեպին – *Բիլլե
* Կառլիս Սեբրիս – *Ժանիս, կոլտնտեսության նախագահ
* Ուլդիս Վազդիկս – *Իմանտս
* Էլվիրա Բալդինյա – *ուսուցիչ
* Դինա Կուպլե – *Տիլա
* Մարտինշ Վերդինշ – *հովիվ Բենյուքս
* Վայրոնիս Յականս – *Հաբեկս
* Հարալդ Թոփսիս - Ստոնկա

## Նկարահանող խումբ
* Սցենարի հեղինակ՝ Յանիս Լուսիս
* Բեմադրող ռեժիսոր՝ Օլգերտ Դունկերս
* Բեմադրող օպերատոր՝ Միկ Զվիրբուլիս
* Բեմադրող նկարիչ՝ Գունարս Բալոդիս
* Կոմպոզիտոր՝ Ռայմոնդ Պաուլս
* Մոնտաժող՝ Էրիկ Մեշկովսկա

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1970 ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Սելինա Դեգեն

**Սելինա Դեգեն** (, ), ավստրիացի ֆուտբոլիստուհի, ով 2021 թվականից հանդես է գալիս Ավստրիայի ֆուտբոլի կանանց ազգային հավաքականում։

## Կենսագրություն
Սելինա Դեգենն իր մարզական կարիերան սկսել է 2006 թվականին FV Fernitz թիմում։ 2011 թվականին տեղափոխվել է SV Gössendorf, 2015 թվականին՝ Գրաց քաղաքի «Շտուրմ» ակումբի կանանց թիմ, որտեղ 2018 թվականին ընտրվել է թիմի ավագ։ 2020 թվականի ամռանը տեղափոխվել է գերմանական TSG 1899 Hoffenheim, որտեղ խաղացել է ուսումնառությանը զուգահեռ. միջնակարգ դպրոցն ավարտելուց հետո նա ուսումը շարունակել է Հայդելբերգի համալսարանում, որտեղ հոգեբանություն է ուսումնասիրել։ 2022  թվականի մայիսին տեղափոխվել է «Քյոլն» ակումբի կանանց թիմ, որտեղ, ըստ 2022/23 մրցաշրջանի սկզբին կնքած պայմանագրի, կխաղա մինչև 2024 թվականի հունիսի 30-ը։

Սելինա Դեգենը ժամանակին ընդգրկվել է Ավստրիայի ֆուտբոլի մինչև 16, ապա՝ 17, այնուհետև՝ 19 տարեկան աղջիկների հավաքականներում։ Իսկ այդ երկրի կանանց ազգային հավաքականում իր նորամուտը նշել է 2021 թվականի նոյեմբերի 30-ին՝ փոխարինման մտնելով Լյուքսեմբուրգի կանանց ազգային հավաքականի դեմ մրցախաղի 81-րդ րոպեին։ Հավաքականի կազմում իր առաջին գոլը խփել է 2022 թվականի ապրիլի 12-ին՝ աշխարհի առաջնության ընտրական փուլում Լատվիայի հավաքականի դեմ մրցախաղի ժամանակ, որը, նախորդի նման, ավարտվել է 8:0 հաշվով։ Սելինա Դեգենը մասնակցել է նաև Եվրոպայի կանանց ֆուտբոլի 2022 թվականի առաջնության խաղերին։

## Ծանոթագրություններ

## Արտաքին հղումներ
* Celina Degen in der Datenbank des ÖFB (Liga)
* Celina Degen in der Datenbank des ÖFB (Nationalmannschaft)

Կատեգորիա:Կանանց ֆուտբոլ
Կատեգորիա:Ավստրիացի կին ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հոֆենհայմի ֆուտբոլիստներ
Կատեգորիա:Քյոլնի ֆուտբոլիստներ
Առագաստներ (ֆիլմ)

**«Առագաստներ»** (), խորհրդային երկմասանոց հեռուստատեսային գեղարվեստական ֆիլմ, որը նկարահանել է ռեժիսոր Իմանտ Կրենբերգսը ԽՍՀՄ Հեռուստառադիոպետկոմի պատվերով Ռիգայի կինոստուդիայում 1977 թվականին։

## Սյուժե
Ֆիլմը պատմում է ծովային ուսումնարանի առաջին կուրսեցիների՝ երեկվա դպրոցականների կյանքի մասին, որոնք աստիճանաբար հաղթահարում են ծովային մասնագիտությանը տիրապետելու դժվարին ճանապարհը։ Կուրսի դաստիարակը՝ նախկին ծովային սպա Վայվարսը փորձում է երեխաներին սովորեցնել իր կարծիքով նավաստու գլխավոր որակը՝ միշտ պատրաստ լինել պատասխան տալու իր արարքներից յուրաքանչյուրի համար։

Դժվար ընտրության առջև է կանգնած կուրսանտ Սոսնովսկին։ Նա ոչ մի կերպ չի կարողանում որոշել, թե ինչն է իր համար ավելի կարևոր՝ ծովը, թե երաժշտությունը, որի պարապմունքներին ինքը նվիրել է  տարիների համառ աշխատանք։ Հեռագրով անհաջող կատակից հետո նրան սպառնում է հեռացում  ուսումնարանից։ Դեռահասին օգնության են գալիս Վայվարսն ու կուրսանտ ընկերները։

## Դերերում
* Իմանտս Սկրաստինշ – *Յուրիս Վայվարս*
* Գունդարս Աբոլինշ – *Ստաս Սոսնովսկի*
* Ռոլանդս Զագորսկիս – *Անդրիս Օզոլինշ*
* Տատյանա Պոպպե – *Ժենյա Կոմարովսկայա*
* Վլադիմիր Ժուկ – *Զվեզդին*
* Ռուբեն Կարապետյան – *Մարատ Հակոբյան*
* Նորմունդ Օզոլինշ – *Յանիս Սկրումինշ*
* Միխայիլ Զաբոչի – *Սաշա Վալդմանիս*
* Դայլա Իլտներե – *Մարտա*
* Ռադիոն Գորդիենկո – *նավապետ*
* Վալդեմար Զանդբերգ – *Սերգեյ Գեորգիևիչ*
* Վալենտինա Ստարժինսկայա – *Ալբինա Իվանովնա*
* Միխայիլ Խիժնյակով – *սպա*
* Ալբերտ Ցիրուլիս – *բժիշկ*
* Կասպարս Պուցե – *սպեկուլյանտ*
* Մ. Զուսմանեն – *Յուրիսի մայրը*

Ֆիլմում նկարահանվել են Ռիգայի, Լիեպայի ծովային ուսումնարանների կուրսանտները և «Կրուզենշտերն» ուսումնական առագաստանավի անձնակազմը։

## Նկարահանող խումբ
* Սցենարի հեղինակներ՝ Ալեքսանդր Գուսելնիկով, Վլադիմիր Լոբանով
* Բեմադրող ռեժիսոր՝ Իմանտս Կրենբերգս
* Բեմադրող օպերատոր՝ Անդրիս Սելեցկիս
* Կոմպոզիտոր՝ Իմանց Կալնինշ
* Բեմադրող նկարիչ՝ Զինտա Գաումիգա
* Հնչյունային օպերատոր՝ Աննա Պատրիկեևա
* Ռեժիսոր՝ Յու․ Ցելմս
* Օպերատոր՝ Ի. Հոֆմանիս
* Կոստյումների նկարիչ՝ Լ. Բրաուն
* Նկարիչ-գրիմարար՝ Է․ Նորիետե
* Մոնտաժող՝ Էրիկ Մեշկովսկա
* Խմբագիր՝ Ի. Չերևիչնիկ
* Երաժշտական խմբագիր՝ Նիկոլայ Զոլոտոնոս
* Խորհրդատուներ՝ Վ. Շիշկին, Վ. Ասարիս
* Տնօրեն՝ Տ. Զուևա

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Գիշեր առանց թռչունների

**«Գիշեր առանց թռչունների»** (), խորհրդային գեղարվեստական ֆիլմ (մելոդրամա), որը նկարահանել է ռեժիսոր Գունար Ցիլինսկին Ռիգայի կինոստուդիայում 1979 թվականին։

## Սյուժե
Իլզեն և Յանիսը միմյանց ճանաչել են ողջ կյանքում։ Մանկությունից գյուղում նրանց ծաղրել են որպես հարս ու փեսա, և երիտասարդների հարսանիքը որևէ մեկի համար անակնկալ չէր։ Բայց համատեղ կյանքը երկուսի համար էլ չափազանց բարդ է և ծանր։ Յանիսի մշտական կշտամբանքն ու անվստահությունը Իլզեին մտերմացնում են Տոբիասի՝ տեղի երգչախմբի դիրիժորի հետ։ Իմաստ չտեսնելով իրենց ամուսնության մեջ՝ նրանք բաժավում են։ Յանիսը մեկնում է Ռիգա, իսկ Իլզեն ամուսնանում է Տոբիասի հետ և որդի ունենում։ Մի քանի տարի անց Յանիսը վերադառնում է գյուղ․ նա դեռ սիրում է իր Իլզեին։

## Դերերում
* Լիլիտա Օզոլինիա – *Իլզե
* Ուլդիս Դումպիս – *Յանիս
* Իմանտս Սկրաստինշ – *Տոբիաս
* Ակվելինա Լիվմանե – *Պաուլա
* Կառլիս Սեբրիս – *կոլտնտեսության նախագահ
* Էվալդս Վալտերս – *Կրակշտիս
* Մայա Ռենսկումբերգա -Ձինտրա
* Լյուսիա Բաումանե – *Կրակշտիենե
* Յուրիս Կամինսկիս – *Քրիստ
* Էրիկ Ֆերդա – ''նախագահի կինը

## Նկարահանող խումբ
* Ռեժիսոր՝ Գունար Ցիլինսկի
* Սցենարի հեղինակներ՝ Գունար Ցիլինսկի, Էգոնս Լիվս
* Օպերատոր՝ Գվիդո Սկուլտե
* Նկարիչ՝ Ուլդիս Պաուզերս
* Կոմպոզիտոր՝ Իմանց Կալնինշ
* Հնչյունային ռեժիսոր՝ Գլեբ Կորոտեև

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1979 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Բնօրինակում անաղբյուր հոդվածներ
Ո՞վ է թակում իմ դուռը

**«Ո՞վ է թակում իմ դուռը…»** (), 1982 թվականի խորհրդային գեղարվեստական ֆիլմ, որը նկարահանել է ռեժիսոր Նիկոլայ Սկույբինը։

## Սյուժե
Երիտասարդ դերասանի բնակարանում մի երեկո  հնչյում է դռան զանգը. անծանոթ աղջիկը խնդրում է իրեն թաքցնել հետապնդողներից։

Առավոտյան աղջիկը հեռանում է բնակարանից, սակայն հանցագործները սկսում են վախեցնել դերասանին և շանտաժի ենթարկել Նրա կնոջը՝ պահանջելով անծանոթուհու հասցեն։ Դերասանը որոշում է օգնել աղջկան։

## Դերերում
* Սերգեյ Շակուրով – *Գերա, թատրոնի դերասան
* [[Սվետլանա Տոմա]] – *Նինա, Գերայի կինը
* Թամարա Ակուլովա – *Ալկա Վոստրյակովա
* Վադիմ Սպիրիդոնով – *Իգոր Միխայլովիչ, գլխավոր ինժեներ
* Անահիտ Թոփչյան – *Լաուրա Էդուարդովնա, Իգոր Միխայլովիչի կինը
* [[Վասիլի Լիվանով]] – *Վիկտոր Պավլովիչ, բժիշկ
* Տատյանա Դոգիլևա – *Վերա
* Անտոն Տաբակով – *Յուրա
* Իգոր Բոչկին – *Վիտյոկ
* [[Ժաննա Բոլոտովա]] – *Սոնյա
* Միխայիլ Կոզակով – *թատերական դերասան, Գերայի գործընկերը
* Վալենտինա Ուշակովա – *թատրոնի հանդիսատես
* Ալեքսանդր Յուշին – *Վիտալիկ
* Տատյանա Գավրիլովա – *Աննա Եգորովա, բնակարանի տիրուհի
* Վալենտինա Բերեզուցկայա – *Իգոր Միխայլովիչի և Լաուրա Էդուարդովնայի տնային տնտեսուհին
* Ելենա Ֆինոգեևա – *թատերական դերասանուհի, Գերայի գործընկերը
* Իրինա Կորիտնիկովա – *Ալկայի ընկերուհին
* Զոյա Ստեպանովա – *Յուրայի մայրը

## Նկարահանող խումբ
* Սցենարի հեղինակ՝ Տատյանա Խլոպլյանկինա
* Ռեժիսոր՝ Նիկոլայ Սկույբին
* Օպերատոր՝ Հենրի Աբրահամյան
* Նկարիչ՝ Ալեքսանդր Բորիսով

## Ծանոթագրություններ

## Արտաքին հղումներ
* «Ո՞վ է թակում իմ դուռը» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Վիլ Թրեփ

**Վիլյամ «Վիլ» Ալեկզենդեր Թրեփ** (,), ամերիկացի ֆուտբոլիստ, «Մինեսոտա Յունայթեդ» ակումբի և Միացյալ Նահանգների ֆուտբոլի ազգային հավաքականի կիսապաշտպան։

## Ակումբային կարիերա
thumb|left|190px|Թրեփը «Կոլամբուս Կրյու» ակումբի կազմում (2017)

Վիլը «Կոլամբուս Կրյու» ֆուտբոլային ակումբի ակադեմիայի սան է։ 2011-2012 թվականներին հանդես է եկել Աքրոնի համալսարանի ֆուտբոլային թիմի կազմում։ 2012 թվականի դեկտեմբերին «Կրյու» ակումբի ղեկավարությունը պրոֆեսիոնալ պայմանագիր է ստորագրել Թրեփի հետ՝ մեկ մրցաշրջանով նրան ընդգրկելով տնային ֆուտբոլիստների հայտացանկում։ 2013 թվականի հուլիսի 7-ին «Պորտլենդ Թիմբերս» ակումբի դեմ մրցախաղում նորամուտն է նշել Ֆուտբոլի բարձրագույն լիգայում։ 2013 թվականին ճանաչվել է լավագույն երիտասարդ ֆուտբոլիստ ԱՄՆ-ում։ 2014 թվականի սեպտեմբերի 13-ին «Հյուստոն Դինամո» ակումբի դեմ մրցախաղում Վիլը խփել է իր առաջին գոլը «Կրյու» ակումբի կազում։ Թրեփը ընտրվել է 2016 թվականի MLS-ի բոլոր աստղերի մրցախաղում մասնակցելու համար, որտեղ լիգայի աստղերին դիմակայել է անգլիական «Արսենալ»-ը։ 2017 թվականի մարտի 14-ին նա երկարաձգել է պայմանագիրը «Կրյու» ակումբի հետ մինչև 2020 թվականի մրցաշրջանի ավարտ։

Մարտի 1-ին մասնակցել է լիգայում ակումբի նորամուտային խաղում, որտեղ «Ինտեր Մայամի» ակումբը հանդիպել է «Լոս Անջելես» ակումբին։ 2020 թվականի մրցաշրջանի ավարին «Ինտեր Մայամի» ակումբի  հետ Թրեփի պայամնագիրը ավարտվել է։

2021 թվականի հունվարի 5-ին Թրեփը ազատ գործակալի իրավունքով միացել է «Մինեսոտա Յունայթեդ» ակումբին։ «Գագար»-ում նորամուտը նշել է ապրիլի 16-ին «Սիեթլ Սաունդերս»-ի դեմ 2021 թվականի մրցաշրջանի մեկնարկային մրցախաղում։

## Միջազգային կարիերա
2012 թվականին Թրեփը նորամուտ է ունեցել ԱՄՆ-ի երիտասարդական հավաքականի կազմում։ 2013 թվականին նա մասնակցել է ԿՈՆԿԱԿԱՖ-ի երիտասարդական առաջնությանը, որտեղ օգնել է թիմին հասնել մինչև եզրափակիչ։ Մրցախաղում խաղացել է Կանադայի, Հայիթիի, Կուբայի, Կոստա Ռիկայի և Մեքսիկայի թիմերի դեմ խաղերին։ Կանադացիների դեմ կիսաեզրափակչում Վիլը խփել է իր առաջին գոլը երիտասարդական թիմի կազմում։ Թրեփը ընդգրկվել է մրցաշրջանի խորհրդանշական հավաքականում։

Նույն թվականին Թրեփը ԱՄՆ-ի երիտասարդական հավաքականի կազմում հանդես է եկել Թուրքիայում կայացած աշխարհի երիտասարդական առաջնությունում։ Մրցախաղում նա մասնակցել է Իսպանիայի, Գանայի և Ֆրանսիայի թիմերի դեմ խաղերին։ 2013 թվականին Վիլը նաև ներկայացրել է ԱՄՆ-ն Տուլոնում կայացած մրցախաղում։

2015 թվականի հունվարի 28-ին Չիլիի ֆուտբոլի ազգային հավաքականի դեմ ընկերական խաղում Թրեփը նորամուտ է ունեցել Միացյալ Նահանգների ֆուտբոլի ազգային հավաքականի կազմում՝ երկրորդ խաղակեսին փոխարինելով Միկել Դիսկերուդին։

Թրեփն ընդգրկվել է ԿՈՆԿԱԿԱՖ-ի 2019 թվականի Ոսկե գավաթի ԱՄՆ-ի հավաքականի կազմում։

## Անձնական կյանք
Թրեփը մորական պապի գծով ունի հունական արմատներ, ինչը թույլ է տվել նրան 2018 թվականի մայիսին ստանալ Հունաստանի քաղաքացիություն։

## Ձեռքբերումներ
**Անհատական**
* ԱՄՆ-ի տարվա երիտասարդ ֆուտբոլիստ՝ 2013
* ԿՈՆԿԱԿԱՖ-ի երիտասարդական առաջնության խորհրդանշական հավաքականի անդամ՝ 2013
* MLS-ի բոլոր աստղերի մրցախաղի մասնակից՝ 2016

## Ծանոթագրություններ

## Արտաքին հղումներ
* 
* 
* 
* 

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ավստրիայի ֆուտբոլի կանանց ազգային հավաքական

**Ավստրիայի ֆուտբոլի կանանց ազգային հավաքական** (), աշխարհի և Եվրոպայի առաջնություններում Ավստրիան ներկայացնող կանանց ֆուտբոլային հավաքական։ Ձևավորվել է 1990 թվականին, ղեկավարում է Ավստրիայի ֆուտբոլային միությունը։

Աշխարհի առաջնություններում երբեք հանդես չի եկել, մասնակցել է 2017 թվականի Եվրոպայի առաջնության եզրափակիչ մրցաշարին։

## Ընթացիկ մրցաշարեր
### Եվրոպայի 2022 թվականի առաջնություն

Մրցաշարի եզրափակիչ փուլի խաղերի վիճակահանությունը տեղի է ունեցել 2021 թվականի հոկտեմբերի 21-ին Մանչեստրում։

## Հավաքականի ռեկորդակիրներ
**Թավ ընդգծմամբ** առանձնացվել են այժմ հանդես եկող ֆուտբոլիստուհիները.

## Ծանոթագրություններ

## Արտաքին հղումներ
* Ավստրիայի ֆուտբոլի կանանց ազգային հավաքականի էջը Ավստրիայի ֆուտբոլային միության կայքում

Կատեգորիա:Ավստրիայի ֆուտբոլի ազգային հավաքական
Աննաբել Շաշինգ

**Աննաբել Շաշինգ** (, ), ավստրիացի ֆուտբոլիստուհի, ով  2020 թվականից հանդես է գալիս ավստրիական Գրաց քաղաքի «Շտուրմ» ակումբի կանանց թիմում, 2021 թվականից՝ Ավստրիայի ֆուտբոլի կանանց ազգային հավաքականում։

## Կենսագրություն
Աննաբել Շաշինգն իր մարզական կարիերան սկսել է 2009 թվականին *Union St. Aegidi* թիմում։ Վերապատրաստում է անցել Ռիդ իմ Ինկրայսի և Սանկտ Պյոլտենի կանանց   ֆուտբոլային ազգային կենտրոններում, 2018 թվականի հունվարից ընդգրկվել SKN St. Pölten թիմում Im Juli 2020 wechselte sie zu Sturm Graz,, 2021 թվականի ամռանը միացել Գրաց քաղաքի «Շտուրմ» ակումբի կանանց թիմին, որտեղ, ըստ պայմանագրի, կխաղա մինչև 2022 թվականի ամռան ավարտը։

Ավստրիայի կանանց բունդեսլիգայի՝ Planet Pure-ի մարզիչների ու երկրպագուների շրջանում Ավստրիայի ֆուտբոլի ասոցիացիայի կազմակերպած քվեարկության արդյունքներով Աննաբել Շաշինգը հռչակվել է 2021/22 մրցաշրջանի լավագույն ֆուտբոլիստուհի։ Մրցաշրջանի ընթացքում իր խփած 15 գոլերով նա արժանացել է նաև լավագույն գոլահարի տիտղոսին։

Աննաբել Շաշինգը ժամանակին ընդգրկվել է Ավստրիայի ֆուտբոլի մինչև 16, ապա՝ 17, այնուհետև՝ 19 տարեկան աղջիկների հավաքականներում։ Իսկ այդ երկրի կանանց ազգային հավաքական առաջին անգամ հրավիրվել է 2021 թվականի մարտի 19-ին։ Ազգային հավաքականում իր նորամուտը նշել է 2021 թվականի նոյեմբերի 30-ին՝ փոխարինման մտնելով Լյուքսեմբուրգի կանանց ազգային հավաքականի դեմ մրցախաղի 81-րդ րոպեին
:

Հավաքականի կազմում իր առաջին գոլը խփել է 2022 թվականի հունիսի 22-ին՝ Չեռնոգորիայի կանանց ազգային հավաքականի դեմ ընկերական մրցախաղում։ Անաբել Շաշինգը մասնակցել է նաև Եվրոպայի կանանց ֆուտբոլի 2022 թվականի առաջնության խաղերին։

## Մարզական նվաճումներ
* 2022 թ. հռչակվել է Ավստրիայի կանանց բունդեսլիգայի՝ Planet Pure-ի 2021/22 մրցաշրջանի լավագույն ֆուտբոլիստուհի։
* 2022 թ. առաջադրվել է Բրունո Պեցցայի անվան մրցանակի  (*Bruno-Pezzey-Preis*) «Մրցաշրջանի լավագույն ֆուտբոլիստուհի» անվանակարգում։

## Ծանոթագրություններ

## Արտաքին հղումներ
* Annabel Schasching ÖFB-ի կայքէջում (Liga)
* Annabel Schasching ÖFB-ի կայքէջում (ազգային հավաքական)

Կատեգորիա:Կանանց ֆուտբոլ
Կատեգորիա:Ավստրիացի կին ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ֆրայբուրգի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Բորխա Գարսես

**Բորխա Գարսես Մորենո** (, ), «Ատլետիկո Մադրիդ» ակումբի հարձակվող, որը վարձակալության իրավունքով խաղացել է «Լեգանես» ակումբում։

## Կենսագրություն
Բորխա Գարսեսը ծնվել է Մելիլյայում և «Ատլետիկո Մադրիդ>» պատանեկան ակումբին է միացել 2016 թվականին՝ «Ռուսադիր» ակումբից։ 2018 թվականին մայիսի 22-ին նորամուտ է ունեցել առաջին ակումբի կազմում՝ խփելով հաղթական գնդակ Նիգերիայի դեմ ոչ պաշտոնական մրցախաղում։

2018 թվականի հուլիսին երկարաձգել է «Ատլետիկո»-ի հետ պայմանագիրը մինչև 2021 թվական և հրավիրվել է «Ատլետիկո Մադրիդ B»։ Միևնույն ժամանակ «Ատլետիկո»-ի գլխավոր մարզիչ Դիեգո Սիմեոնեն սկսել է ֆուտբոլիստին ներգրավել հիմնական թիմի մարզումներին։ Նաև ֆուտբոլիստը թիմի հետ նախամրցաշրջանային պատրաստություն է անցել։

2018 թվականի սեպտեմբերի 9-ին նորամուտը նշել է «Ատլետիկո Մադրիդ»-ի կազմում՝ փոխարինման դուրս գալով «Ունիոնիստաս» ակումբի հետ խաղի 63-րդ րոպեին։

2018 թվականի սեպտեմբերի 14-ին Դիեգո Սիմեոնեն «Էյբար»-ի դեմ Իսպանիայի առաջնության տնային խաղի հայտացուցակում է ընդգրկել նրան՝ վնասվածք ստացած Նիկոլա Կալինիչի փոխարեն։ Այդ մրցախաղում Գարսեսը երկրորդ խաղակեսում խփել է գոլ՝ փրկելով թիմին պարտությունից։

2021 թվականի օգոստոսի 12-ին մեկ մրցաշրջանով վարձակալության է տրվել «Լեգանես» ակումբին։ Հոկտեմբերին, երբ նա որոշել է ներկա գտնվել եղբոր հարսանիքին, չնայած այն հանգամանքին, որ ակումբից թույլտվություն չուներ, մենեջեր Ասեր Գարիտանոն ասել է, որ խաղացողը չի հայտնվի ոչ մի խաղում, քանի դեռ ինքն է ղեկավարում թիմը։

## Ծանոթագրություններ

## Արտաքին հղումներ
* 
* 
* 

Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Գարնանային ուղեգիր

**«Գարնանային ուղեգիր»** (, ), 1978 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Ֆեոդոր Կնորեի սցենարով Ռիգայի կինոստուդիայում։

## Սյուժե
Ծովափնյա հանգստյան տանն անցկացրած մի քանի շաբաթները փոխում են Լինայի կյանքը։ Երիտասարդ «վայրենիների» ընկերության հետ ծանոթանալուց հետո նա սիրահարվում է Արթուրին՝ Լինայի ամուսնու սենյակակից ընկերոջը։ Երեկոյան ռոմանտիկ զբոսանքները լողափին և փոքր սրճարաններ այցելելը Արթուրի համար ավելի շատ ժամանց են, որոնք ոչինչ չեն նշանակում։ Նրանք բաժանվում են, և հիասթափված աղջիկն իրեն խոսք է տալիս այլևս երբեք չհանդիպել նրան։

Բայց ճակատագիրն այլ կերպ է տնօրինում իրադարձությունները, և նրանց վիճակված է ևս  մեկ անգամ գտնել միմյանց։ Սկզբում Արթուրը ստիպված է լինում գտնել Լինայի քաղաքային բնակարանը, որպեսզի վերցնի մոռացված անձնագիրը, իսկ ավելի ուշ՝ իր ընկերոջից իմանում է, որ Լինան լուրջ հիվանդացել է և գտնվում է հիվանդանոցում։ Աղջիկը մերժում է հանդիպել նրան, բայց Արթուրը կարողանում է համոզել և դրանից հետո ամեն օր հիվանդանոց է գնում՝ հասկանալով, որ սիրում է նրան և երբեք չի կարող մոռանալ։

## Դերերում
* Գալինա Բելոզյորովա – *Լինա
* [[Անդրիս Բերզինշ (դերասան)|Անդրիս Բերզինշ]] – *Արթուր
* Ինեսա Սաուլիտե – *Նինա
* Վալենտինա Թալիզինա – *Տոնյա
* Վալենտինա Բերեզուցկայա – *Սաֆարովա
* Իլգոնիս Շվիկաս – *Յուլիա
* Ռուդոլֆ Պլեպիս – *Պաուլ
* Իմանց Սկրաստինշ – *Պրյագին
* Աուստրիս Ուպելնիեկ – *Անտոն
* Վսևոլոդ Սաֆոնով – *Լինայի պապը
* Ալեքսեյ Վանին – ''Տոնյայի սիրեցյալը

## Նկարահանող խումբ
* Սցենարի հեղինակ՝ Ֆեոդոր Կնորե
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Ուգիս Էգլե
* Կոմպոզիտոր՝ Իմանց Կալնինշ
* Բեմադրող նկարիչ՝ Ինարա Անտոնե
* Գեղարվեստական ղեկավար՝ Յուլի Կարասիկ
* Հնչյունային օպերատոր՝ Աննա Պատրիկեևա
* Խմբագիր՝ Յա․ Ռոկպելնիս
* Տնօրեն՝ Գ. Բլումենտալ

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Սերխիո Արիբաս

**Սերխիո Արիբաս Կալվո** (, ), իսպանացի ֆուտբոլիստ, «Ռեալ Մադրիդ» ակումբի կիսապաշտպան հարձակվող։

## Ֆուտբոլային կարիերա
Մադրիդի բնիկ Արիբասը սկսել է զբաղվել ֆուտբոլով «Պերես Գալդոս» ակումբում։ 2012 թվականին՝ «Լեգանեսա» ակադեմիայից 2 տարի անց, տեղափոխվել է Մադրիդի «Ռեալ», անցել է բոլոր տարիքի պատանեկան խմբերը։

2020 թվականի օգոստոսի 25-ին «Բլանկոս»-ի մինչև 19 տարեկանների թիմի հետ դարձել է դարձել է ՈւԵՖԱ-ի պատանեկան լիգայի հաղթող՝ եզրափակչում հաղթելով պորտուգալական «Բենֆիկի» ակումբի հասակակիցներին։

2020/21 մրցաշրջանում միացել է «Կաստիել»-ին՝ Ռաուլ Գոնսալեսի ղեկավարության ներքո գտնվող պահեստային թիմին։ Ֆարմ-ակումբի կազմում առաջին գոլը խփել է 2020 թվականի նոյեմբերի 29-ին Սեգունդա B-խումբ 5-ի «Պոբլենսե»-ի դեմ արտագնա խաղում (2:2)՝ այդպիսով խուսափելով պարտությունից։ Սեպտեմբերի 20-ին առաջին թիմի կազմում նորամուտ է ունեցել  Լա Լիգայում՝ «Ռեալ Սոսիեդադ»-ի դեմ խաղում (0:0,) 90-րդ րոպեին փոխարինման դուրս է գալով Վինիսիուս Ջունիորին։ ՈւԵՖԱՅԻ չեմպիոնների լիգայի թիմային էտապում նորամուտը տեղի ունեցել Մյոնխենգլադբախի «Բորուսիա»-ի դեմ պատասխան խաղում (2:0)։

## Ձեռքբերում
* ՈւԵՖԱ-ի պատանեկան լիգայի հաղթող՝ 2019/20

## Ծանոթագրություններ

## Արտաքին հղումներ
* Профиль футболиста на официальном сайте «Реал Мадрид» 

Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Իսպանացի տղամարդ ֆուտբոլիստներ
Նավապետ Ջեքը

**«Նավապետ Ջեքը»** (), 1972 թվականի խորհրդային մանկական արկածային ֆիլմ։

## Սյուժե
Ժենյան երազում է դառնալ նավաստի։ Նա հագնում է նավաստու շապիկ ու գլխարկ և ամբողջ ազատ ժամանակն անցկացնում է տղաների հետ «Սիգնալ» հին երկկայմ առագաստանավի վրա, որը կանգնած է նավահանգստում։

Տղաները ծաղրում էին նրան, բայց նա արժանանում է «նավապետ Ջեք» մականվանը ծովային գործի իր իմացության համար։ Երբ ժամանակն է գալիս հին նավը քանդելու, նորահայտ նավաստիները մի փոթորիկոտ գիշեր այն տանում են նավահանգստից՝ վետերանի համար անարդար համարելով նման ճակատագրի արժանանալը։

Պատերազմի ժամանակ այդ նավով թշնամու գերությունից փախչում են խորհրդային նավաստիները, որոնց թվում էր նաև Ժենյայի հայրը։

Նավահանգստի ղեկավարությունը որոշում է օգնել դպրոցականներին՝ կազմակերպելու պիոներական ծովային ակումբ, որին էլ հանձնում են հերոսական երկկայմ առագաստանավը։

## Դերերում
* Ինգա Միցկիտե – *նավապետ Ջեք
* Մարիա Պոդգուրսկայա – *Օլգա
* Դոնատաս Բանիոնիս – *Միտյա
* Վոլդեմար Զանդբերգ – *Գունար
* Ռայմոնդաս Բրիկշտիս – *Պոլ
* Այվարս Լիեպինշ – *Օսկար
* Էյնարս Պիեսկուս – *Զայցև
* Գեդիմինաս Պրանցկունաս – *ծովային սպա

## Նկարահանող խումբ
* Սցենարիստ՝ Յուրի Յակովլև
* Ռեժիսոր՝ Ադա Ներետնիեցե
* Օպերատոր՝ Զիգուրդ Դուդինշ
* Նկարիչ՝ Վիկտոր Շիլդկնեխտ
* Կոմպոզիտոր՝ Վենիամին Բասներ

## Ծանոթագրություններ

## Արտաքին հղումներ
* 

Կատեգորիա:1972 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր